***Tájékoztató az erdei iskoláról***

Gyülekező június 6-án, hétfőn 8:30-kor az iskola előtt. Az osztályok a szülők közreműködésével gondoskodnak szállítójárműről, amely a felszerelést (és egy-két diákot, aki fent lepakol) Sástóra viszi. A bepakolást követően: felszállás a kisvonatra, amely 9:00-kor indul.

Leszállás után gyalog megyünk Sástóra (90 perces séta).

A tábor pénteken ér véget az iskolában, fél 12-kor. Péntek reggel a tábor rendbetételét követően a szülők (és járműveik) segítségével juttatjuk le a felszerelést Gyöngyösre. A bepakolást 8:00-kor tudjuk megkezdeni, kérem, az autók eszerint érkezzenek Sástóra.

*Ajánlott felszerelés*

Eső esetén is kényelmes túrafelszerelés: valóban vízhatlan (nejlon) esőkabát, lehetőleg bakancs, ha az nincs, akkor több könnyebb túracipő (ha elázna az első). Az öltözék legyen kényelmes (melegítő, póló a legcélszerűbb), esetleges elázása esetén tartalék. Kis hátizsák, amibe az esőkabát és egy flakon víz elfér. Füzet, íróeszköz. **Hálózsák, lepedő, párnahuzat,** papucs, tisztálkodási kellékek. Zseblámpa

*Nem javasolt tárgyak:*

Ennivaló, nagyobb mennyiségű pénz, értéktárgyak.

*Tiltott tárgyak:*

a Házirendből adódóan kerülendő szerek és anyagok, illetve elektronikus játék- és szórakoztató eszközök. (A Házirend, illetve a táborrend megsértése esetén a szülőt értesítem, aki az elkövetőt haladéktalanul hazaviszi.)

*Költségek*

Szállás teljes ellátással: 16.000 Ft (befizetendő a szolgáltatónak, osztályonként)

Kisvonatköltség: 1.000 Ft (befizetendő a kisvonat állomásán, osztályonként)

Egyéb kiadások összesen: 1.000 Ft (összegyűjtendő osztályonként)

*Egyéb teendő:*

Műsorkészítés a tábortűz estéjére, elektronikus eszközök (telefon stb.) nélkül.

✂ ------------------------------------------------------------------------------------------------------------------------------

***Nyilatkozat***

Kijelentem, hogy a táborban abban az esetben veszek csak részt, ha az egészségi állapotom tudomásom szerint nem veszélyezteti a többi részt vevő egészségét, illetve, hogy a táborban betartom a táborvezető tanárok utasításait.

………………………………… 9. … osztályos tanuló

Hozzájárulok gyermekem részvételéhez.

…………………………………. szülő